b'\n_START_ARTICLE_\nMetyylitrioksorenium\n_START_SECTION_\nOminaisuudet, valmistus ja k\xc3\xa4ytt\xc3\xb6\n_START_PARAGRAPH_\nHuoneenl\xc3\xa4mp\xc3\xb6tilassa metyylitrioksorenium on v\xc3\xa4rit\xc3\xb6nt\xc3\xa4 kiteist\xc3\xa4 ainetta. Monista muista organometalliyhdisteist\xc3\xa4 poiketen se on stabiili ilman vaikutuksille. Metyylitrioksorenium liukenee veteen, mutta hydrolysoituu erityisesti em\xc3\xa4ksisiss\xc3\xa4 liuoksissa muodostaen muun muassa metaania. Se liukenee my\xc3\xb6s useisiin orgaanisiin liuottimiin._NEWLINE_Tyypillisimmin metyylitrioksoreniumia valmistetaan reniumheptoksidin ja tetrametyylitinan v\xc3\xa4lisell\xc3\xa4 reaktiolla. T\xc3\xa4m\xc3\xa4n lis\xc3\xa4ksi on kehitetty my\xc3\xb6s menetelmi\xc3\xa4 yhdisteen valmistamiseksi metallisesta reniumista ja perrenaattisuoloista. Metyylitrioksoreniumia k\xc3\xa4ytet\xc3\xa4\xc3\xa4n hapettimena ja katalyyttin\xc3\xa4 orgaanisen kemian synteeseiss\xc3\xa4. Yhdiste kykenee muun maussa hapettamaan alkeenit epoksideiksi ja katalysoimaan alkeenien metateesireaktioita ja alkeenien valmistamista aldehydeist\xc3\xa4.'